Belangstelling; mail naar t.deijk@hetnet.nl of t.deijk@gmail.com
Môôie verhaal’n, nemt den dag biej opoe an de Liez’nstèège. ‘S middags kwam een klein wagentje met een peerd ter vuur de Liez’nstèège in. Ik was e een joar of tiene. Miene jungste ooms sprung’n op de waag’n en zie woll’n weg rie. Ik môgge neet met, want zie hadd’n meer las van miej, as gemak. Ik leut de lippe hang’n. Gelukkig stun opoe in’n duur’ngàànk te kiek’n en zag wat er gebuur’n. Met drei grôôte pass’n stun ze biej de waag’n en sprök: “Ie nemt de jonge met en hôôlt ‘m good in de gaat’n en ààns blief iele ôk in huus. Het was de allerèèrste kèèr, de’k met môgge hen hoolt haal’n. In al die joar’n leer’n wiej vanalles biej het opbouw’n van de boake. De grôôte jongs leut’n oe met rôôk’n en ie wadd’n wà zô wies um in huus niks te vertell’n. Wat veul’n ie grôôt tuss’n die keerls, vuur op de waag’n. At e vol e pakt was met boakhoolt môg ie der boam’n opzitt’n. Op noar de boake biej de Koetsier op ’n kààmp. ‘N èèrst’n poasdag gung de fik ter in.Ie zagg’n der wà viem’ntwintig bràànd’n, oaverà, op de hèugtes in ’n Noord’nbarg en ’n Kol. Dit verhaal zal het book neet haal’n, mar ik hoppe dat het oe anzet, um de penne te pakk’n, een verhaal te schriem’n en op te stuur’n noar de Viefkop, Paalmansweg 1, 7437 SV in Battum of te bell’n, 0570 542436. Een mailtje mag ôk, t.deijk@hetnet.nl; Iedereene mag met doon, wis en waarachtig.